(M) Kralingse Zoom
vanaf (M) Kralingse Zoom te Rotterdam op 24 augustus 2019
10:11* (M) Kralingse Zoom
00:00 Mysteryland Zaterdag ca. 00:49 Die susterskap van die honde – toortsie.com
Die susterskap van die honde
September 7, 2017 September 16, 2017 ~ Toortsie
Ek het 2 honde van dieselfde ras, noem hulle ouhond en jonghond. Ouhond is 9 jaar oud, jonghond 6 maande. Ouhond is nie aldag lus vir jonghond se gekejakker en karnuffel nie en vele aande, vermoed ek, mag jonghond nie by ouhond lê nie.
My seun het ook ‘n hondjie, jonghond se sussie. Wanneer sy by is, is ouhond jonghond se sussie se maat. Sussie mag omtrent bo-op ouhond lê, maar jonghond mag nie naby kom nie.
Vanoggend was dit D-dag. Jonghond moes veearts toe. Ons wil nie oor 6 maande 9 klein hondjies ook nog op die werf hê nie.
Vroegoggend roep ek vir jonghond, sy vertrou nie die vrede nie en ek moes haar letterlik dra kar toe.
Ouhond bly alleen agter. Die gesig hang, skouers hang, skewe stert hang. Heeldag hang hier ‘n wolk oor ons erf. Ouhond eet nie ‘n stukkie nie.
Laatmiddag gaan haal ek vir jonghond. Sy is seer en skaam. Die stert swaai sulke klein swaaitjies. Ons moet haar in die kar intel en weer uittel. Sy vertrou steeds nie die vrede nie en wil nie in die huis inkom nie en dis koud en die wind waai.
Wie sal haar oorreed? Ouhond! Dis ouhond wat haar gaan haal, met liefde en geduld hanteer, wat haar bring tot in die sitkamer waar hulle kussings lê. Ouhond gee ook sommer glad nie om dat jonghond ‘n bietjie wyer lê as gewoonlik nie, en bly waak oor haar. Te mooi lê die tweetjies sy aan sy.
Dalk het ouhond vandag ‘n bietjie oor haar ongeduldigheid gedink! Wie weet?
‹ PreviousDie verskil in voel
Next ›Hester en die paddatjies
14 thoughts on “Die susterskap van die honde”
September 8, 2017 om 6:51 vm
Is dit nie net te wonderlik nie. Hoe hulle net weet. Ons Emma weer, wil heeldag so na as moontlik aan kleinste seuntjie bly lê. Boetie is cronies siek en kry volgende week ń operasie. Asof Emma hom oppas. Sy verwilder arme labrador heeltyd, wat eintlik die kleinkinders sn is, en so verwyl sy haar dag. Paraat. Naby hom.
September 8, 2017 om 6:53 vm
Te mooi! Wel, almal het die nag oorleef. Nou moet ons net probeer om vir jonghond stillerig te hou vir ‘n paar dae.
September 8, 2017 om 7:59 vm
O hond is natuurlik baie lief vir jong hond, maar kinders moet weet wie’s baas. As kindjie egter seergekry het, moet hy /sy mos liefdevol vertroos word.
September 8, 2017 om 8:01 vm
Net so. Dit was vir my ook opmerklik hoe onseker jonghond was toe ouhond nie by was nie. Dis of sy net nie weet hoe om te maak nie.
September 8, 2017 om 9:49 vm
Arme hondjie is “verkeerdgemaak” by die veearts. Ek sit en lees juis een van James Herriot se vele boeke, wat ek al uit my kop uit kan opsê! Hone, en ook katte, se aanvoeling is eg en erg. Ook perde s’n.
September 8, 2017 om 9:54 vm
Dit was regtig ontstellend hoe die twee gister opgetree het. Nou us hulle oraait.
Toe my broer een nuwejaarsdag dood gelê het en ek op my bed gelê en rou het, het my labrador die hele tyd voor my kamerdeur wag gehou. Tot ek beter gevoel het, toe het sy in die son gaan lê.
September 8, 2017 om 9:57 vm
Toe ek gestremd en gefrustreerd was, was dit die pointer en die labrador wat my kom opsoek het as ek van binne gebloei het. Hulle het my emosionele pyn op ‘n myl aangeoel en my voete kom lek om my te troos.
September 8, 2017 om 10:14 vm
Diere het ‘n fyn aanvoeling vir emosionele en fisiese pyn van hulle huisgenote. Boonop is hulle goeie vertroosters.
September 8, 2017 om 10:22 vm
Ja hulle is goeie vertroosters. En net so versigtig sy gister vir my was, net so oorweldigend is sy vanoggend in haar liefdebetoning om vir my te sê dis okay. Tog soek sy ook nog troos, sy klim amper bo-op my, waar sy gewoonlik net met haar koppie en een poot op my skoot lê.
September 8, 2017 om 10:31 vm
Ek onthou dat ek die hele nag regop gesit het met my klein katjie toe sy gesteriliseer is. Ek dink hulle het haar te veel narkose gegee; sy is ‘n klein fyn ou dingetjie en sy was so siek, siestog.
September 8, 2017 om 10:47 vm
September 8, 2017 om 7:25 nm
Fijn, ik hou van mensen die van honden houden.
Ik heb een Duitse Dog ( Men noemt ze sedert de tweede wereldoorlog Deense Dog, maar in de stamboom staat nog steeds Duitse Dog)
Zijn naam is Jefke
Groetjes en nog veel vriendschap voor jouw honden
September 8, 2017 om 7:55 nm
Janee, selfs “grumpy old women” weet wanneer om op te hou mor!
September 11, 2017 om 8:48 nm
Ag moederliefde dis so oulik!